ၸဝ်ႈၶူး ၸွမ်ႁၢၼ် ၸၼ်ႇတိမႃ

### လွင်ႈတၢင်းပဵၼ်မႃး
ၸဝ်ႈၶူး ၸွမ်ႁၢၼ် ၸၼ်ႇတိမႃႇ  ၼႆႉ လႆႈၵိူတ်ႇႁၼ်ၼႃႈမႃး မိူဝ်ႈပီ 1979 လိူၼ်ဢွၵ်ႇတူဝ်ႇပိူဝ်ႇ 30 ဝၼ်း (ပီမိူင်း 1341 ၼီႈ၊ လိူၼ်သိပ်းသွင်မႂ်ႇ 11 ၶမ်ႈ) ဝၼ်းဢင်းၵၢၼ်း။ တီႈပွၵ်ႉတၢင်းတူၵ်း၊ ဝဵင်းမိူင်းပၼ်ႇ၊ ၸိုင်ႈတႆး ပွတ်းၸၢၼ်းၼၼ်ႉယူႇယဝ်ႉ။ ၸိုဝ်ႈပေႃႈမႄႈႁွင်ႉ လုင်းၸၢႆးၽေႃးၵ (ဝၢၼ်ႈၼႃးၶႆႉ၊ ၵဵင်းတွင်း)+ပႃႈၼၢင်းလႃႉ (ဝၢၼ်ႈႁူဝ်လိၼ်း၊ မိူင်းပၼ်ႇ) ယဝ်ႉ။ ၸဝ်ႈၶူးၸၼ်ႇတိမႃႇ ၼႆႉ မီးပီႈၼွင်ႉႁူမ်ႈတွင်ႉသီႇၵေႃႉ မီးပီႈၼၢင်းသွင်ၵေႃႉ ၼွင်ႉၸၢႆးၵေႃႉၼိုင်ႈ ၸဝ်ႈႁဝ်းပဵၼ်ၵေႃႉမၢႆသၢမ်။ ပီႈၼၢင်းမၢႆၼိုင်ႈ - ၼၢင်းသႅင်ၶမ်း (တေႇၼႃႈႁိူၼ်းၸွမ်း ၸၢႆးၼိ မိူင်းပၼ်ႇ) ပီႈၼၢင်းမၢႆသွင်- ၼၢင်းၼၢင်း (သဵင်ႈၵၢမ်ႇၵႂႃႇၸဵမ်မိူဝ်ႈၵေႃႉလဵၵ်ႉ) ၼွင်ႉၸၢႆး - ၸၢႆးၼွင်ႉ (တေႇၼႃႈႁိူၼ်းၸွမ်း ၼၢင်းသူၺ်ႇၵျႃႇ မိူင်းပၼ်ႇ) ၸိူဝ်းၼႆႉယဝ်ႉ။

### ႁဵၼ်းလိၵ်ႈလၢႆး လႄႈ တီႈယူႇလၢႆလၢႆတီႈ
# 1985 လႆႈၶဝ်ႈႁဵၼ်း ႁူင်းႁဵၼ်းၸၼ်ႉငဝ်ႈ လူင်ပွင်ၸိုင်ႈ၊ ပွၵ်ႉတၢင်းဢွၵ်ႇ၊ ဝဵင်းမိူင်းပၼ်ႇ။ ထိုင်မႃး 1988 ၼၼ်ႉ လႆႈလူင်းႁူင်းႁဵၼ်းသေ လႆႈမႃးသွၼ်လိၵ်ႈတႆး တမ်ႈတီႈဝတ်ႉရႃႇၸႃႇ မိူင်းပၼ်ႇ။ 
#1989 ၶိုၼ်ႈပဵၼ်သၢင်ႇ တမ်ႈတီႈ ဝတ်ႉရႃႇၸႃႇ မိူင်းပၼ်ႇသေ လႆႈလဵပ်ႈႁဵၼ်းလိၵ်ႈတႆး၊ သၢင်ႇတိုဝ်းၵမ်၊ လႄႈ သင်ႇၶႃႇလေႃးဝႃႇတ ၽၢႆႇတႆး ၸိူဝ်းၼႆႉယူႇယဝ်ႉ။ 
# 1990 လႆႈဢွၵ်ႇမႃးႁဵၼ်းလိၵ်ႈ တမ်ႈတီႈ တိူၵ်ႈသွၼ်လိၵ်ႈ ပုပ်ၽႃရူင်ႇ၊ ဝဵင်းလွႆၵေႃႇ၊ မိူင်းယၢင်းလႅင် လႆႈမႃးႁဵၼ်းဢဝ် ၸၼ်ႉမူႇလဢွၼ်ႇ၊ မူႇလလူင် (တူင်ႇဝဵင်းမိူင်းယၢင်း)၊ ၸၼ်ႉငဝ်ႈ၊ ၸၼ်ႉဢွၼ်ႇ၊ ၸၼ်ႉၵၢင် လႄႈ ၸၼ်ႉလူင် (လူင်ပွင်ၸိုင်ႈ) ၸိူဝ်းၼႆႉယူႇယဝ်ႉ။
#2000 ၼီႈ လိူၼ်သီႇလွင်ႈ (12)ၶမ်ႈၼၼ်ႉ လႆႈၽၢတ်ႇယၢၼ် ဝဵင်းလွႆၵေႃႇ၊ ၶဝ်ႈသူႇဝဵင်းလူင်တႃႈၵုင်ႈ။ လႆႈၵႂႃႇႁဵၼ်းလိၵ်ႈ ၸၼ်ႉၶူးထမ်မႃၸရိယ ၊ တိူၵ်ႈသွၼ်လိၵ်ႈဢိၼ်းၸဵင်ႇယွႃႇမႃႉ၊ တႃႈၵုင်ႈ။ 
# 2007 ၼီႈ ႁပ်ႉၸုမ်ႈၶူး တၵ်ၵသီလႃထမ်မႃၸရိယ B.A (Buddhism) တီႈ - ၸၼ်ႉၸွမ်ပရိယတ်တိသႃႇသၼႃႇၸိုင်ႈမိူင်း၊ တႃႈၵုင်ႈ။ 
# 2013 ၼီႈ ႁပ်ႉၸုမ်ႈၶူး M.A (Social Science) တီႈၸၼ်ႉၸွမ်မႁႃၸူးလႃးလွင်းၶွၼ်း၊ ၸိုင်ႈထႆး (MCU, Thailand)
# 2020 ၼီႈ ႁပ်ႉၸုမ်ႈၶူး PGDip (Pali and Buddhist Studies), တီႈၸၼ်ႉၸွမ်ပုတ်ႉထမိူင်းတႆး (SSBU) ဝဵင်းလူင်တူၼ်ႈတီး၊ မိူင်းတႆး။

### ၵၢၼ်ၸိူဝ်ႉၶိူဝ်း ၽႃႇသႃႇ လႄႈသႃႇသၼႃႇ ဢၼ်လႆႈၸွႆႈမႃး
# ပီ 1996 ၼီႈ လႆႈၸွႆႈပဵၼ်ၶူးသွၼ် ပၢင်သွၼ်ၾိင်ႈငႄႈပုတ်ႉထလႄႈလိၵ်ႈလၢႆးတႆး ၶၢဝ်းမႆႈ (ဝၢၼ်ႈၶိူဝ်းၼဵမ်း၊ ဝၢၼ်ႈၶၢႆးၾႃႉၽႃႇ ၸေႈဝဵင်းၼွင်ၶဵဝ်။) 
# ပီ 1997 ၼီႈ လႆႈၸွႆႈပဵၼ်ၶူးသွၼ် ပၢင်သွၼ်ၾိင်ႈငႄႈပုတ်ႉထလႄႈလိၵ်ႈလၢႆးတႆး ၶၢဝ်းမႆႈ (ဝၢၼ်ႈၵွင်းမႆႉတီး၊ ၸေႈဝဵင်းၼွင်ၶဵဝ်။) 
# ပီ 1998 – 2000 ၼီႈ လႆႈႁဵတ်းၶူးသွၼ် လႄႈ ၶူးပူင်သွၼ် ပၢင်သွၼ်ၾိင်ႈငႄႈပုတ်ႉထလႄႈလိၵ်ႈလၢႆးတႆး ၶၢဝ်းမႆႈ (ထုင်ႉၸၢမ်ၵႃး၊ ၸေႈဝဵင်းယွင်ႈႁူၺ်ႇ) 
# ပီ 2001-2003 ၼီႈ လႆႈႁဵတ်းၶူးသွၼ် လႄႈ ၶူးပူင်သွၼ် ပၢင်သွၼ်ၾိင်ႈငႄႈပုတ်ႉထလႄႈလိၵ်ႈလၢႆးတႆး ၶၢဝ်းမႆႈ (တူင်ႇဝဵင်းမိူင်းပၼ်ႇ)။
# ပီ 1999-2000 ၼီႈ လႆႈႁဵတ်း ၸဝ်ႈၶူးသွၼ် တီႈတိူၵ်ႈသွၼ်လိၵ်ႈ ဝတ်ႉပုပ်ႉၽႃႇရုင်ႇ၊ ဝဵင်းလွႆၵေႃႇ၊ မိူင်းယၢင်းလႅင်။ 
# 2012 ၼီႈ လႆႈႁဵတ်း ၵႅမ်/ႁူဝ်ၼႃႈ - ၸုမ်းလုၵ်ႈႁဵၼ်းသင်ၶတႆး ၸၼ်ႉၸွမ်မိူင်းထႆး၊ ၵုင်းထဵပ်ႈ။ 
# ပီ 2018-2020 ၼီႈ လႆႈႁဵတ်း ၶူးပူင်သွၼ် ႁူင်းႁဵၼ်းထမ်မ ၸိုင်ႈတႆး။ (မိူင်းပၼ်ႇ၊ မိူင်းၼႆၢး၊ ၵဵင်းတွင်း၊ ၼမ်ႉၸၢင်၊ ပၢင်လူင်၊ မိူင်းသူႈ) 
# ပီ 2022 ၼီႈ လႆႈႁဵတ်း ၶူးသွၼ်၊ ၸၼ်ႉပီႇဢေႇ B.A လိၵ်ႈလူင်၊ ၸၼ်ႉၸွမ်ပုတ်ႉထမိူင်းတႆး။
# ပီ 2016 ၼီႈ တေႃႇထိုင်ယၢမ်းလဵဝ် လႆႈႁပ်ႉပုၼ်ႈၽွၼ်း - ႁူဝ်ၼႃႈလူင်၊ ၽၢႆႇၸတ်းၵၢၼ်ဢုပ်ႉပိူင်ႇ၊ ၸၼ်ႉၸွမ်ပုတ်ႉထမိူင်းတႆး။ 
# လႆႈပဵၼ် ၽူႈၶဝ်ႈၸုမ်း ၸုမ်းၸဝ်ႈၼႃႇယၵ၊ ၸၼ်ႉၸွမ်ပုတ်ႉထမိူင်းတႆး။ 
# လႆႈပဵၼ် ၽူႈၼမ်းၼႂ်း၊ ၵေႃႇမတီႇၽၢႆႇၸတ်းၵၢၼ်ဢုပ်ႉပိူင်ႇ၊ ၸၼ်ႉၸွမ်ပုတ်ႉထမိူင်းတႆး။ 
# လႆႈပဵၼ် ၽူႈၼမ်းၼႂ်း၊ ၵွင်ႇၸီၽၢႆႇပွင်ႇၵၢၼ် ( The Executive Council member) ၸၼ်ႉၸွမ်ပုတ်ႉထမိူင်းတႆး။ 
# လႆႈပဵၼ် ၽူႈၶဝ်ႈၸုမ်း၊ သီးၼဵၵ်ႉ (The Senate) ၸၼ်ႉၸွမ်ပုတ်ႉထမိူင်းတႆး။

### ဝိႁၢရ်ဝတ်ႉဝႃး ဢၼ်ၸဝ်ႈလႆႈႁပ်ႉပုၼ်ႈၽွၼ်းဝႆႉ
# ဝတ်ႉရႃၸႃၵွင်တႆး၊ ပွၵ်ႉရႃၸႃႇ၊ ဝဵင်းမိူင်းပၼ်ႇ
# ဝတ်ႉႁူဝ်ၼွင်၊ ဝဵင်းၼွင်ဝွၼ်၊ ထုင်ႉပူင်း၊ ၸေႈဝဵင်းသီႇသႅင်ႇ
# ဝတ်ႉၽေႃထိရႃၸႃၸွမ်းမိူင်း၊ ပွၵ်ႉၽြႃးၽိူၵ်ႇ၊ ဝဵင်းတူၼ်ႈတီး။

### တီႈယူႇယၢမ်းလဵဝ် လႄႈ တီႈၵပ်းသိုပ်ႇ
ၸဝ်ႈၶူး ၸွမ်ႁၢၼ် ၸၼ်ႇတိမႃႇ ၊ ၸၼ်ႉၸွမ်ပုတ်ႉထမိူင်းတႆး၊ ဝဵင်းတူၼ်ႈတီး။ မၢႆၽူင်း လႄႈ ဢီးမေးလ်- 09951444596, ssbu.j.h.candima@gmail.com

## ၽိုၼ်ဢိင်

ပိူင်ထၢၼ်ႈ:ပိုၼ်းတူဝ်